分类：社会民生-宗教
问题：六根清净是指什么? 
回答：1.【六根】 眼、耳、鼻、舌、身、意——六根 眼耳鼻舌身意之六官也，根为能生之义， 眼根对于色境而生眼识，乃至意根对于 法境而生意识，故名为根。 大乘义章四曰：‘六根者对色名眼，乃 至第六对法名意，此之六能生六识，故 名为根。’ 六根中前五根为四大所成之色法，意根 之一为心法。但小乘以前念之意识为意 根，大乘以八识中之第七末那识为意根。 2.【六根清净】 消除眼等六根，无始以来之罪垢，以无 量之功德庄严之，使之清净洁白也。由 此清净之功德而六根各发无碍之妙用， 且得六根互用之自在也。 法华经功德品曰：‘若善男子善女 人，受持是法华经，若读若诵，若解说， 若书写，是人当得八百眼功德，千二百 耳功德，八百鼻功德，千二百舌功德， 八百身功德，千二百意功德。以是功德 庄严，六根皆令清净。（中略）父母所 生清净肉眼，见于三千大千世界内外所 有山林河海，下至阿鼻地狱，上至有顶。 亦见其中一切众生及业因缘果报生处， 悉见悉知。（中略）以是清净意根乃至 闻一偈一句，通达无量无边之义。’ （经中具说六根，今举初后之二根）。 普贤观经曰：‘乐得六根清净者，当学 是观。’ 圆觉经曰：‘心清净，眼根清净，耳根 清净，鼻舌身意复如是。’ 知度论十一曰：‘布施时，六根清净善 欲心生。’